**WordDive** on tekoälyyn pohjautuva mobiilisovellus ja verkko-ohjelma kielten oppimiseen. Valikoimassa on kymmenen kieltä: englanti, viro, suomi, ranska, saksa, italia, japani, venäjä, espanja ja ruotsi.

Konsepti
--------

WordDive-metodi perustuu usean aistin, yksilöllisen optimoinnin ja pelillisten elementtien hyödyntämiseen. Henkilökohtainen optimointi tarkoittaa, että etenemisnopeus säädetään automaattisesti. Jos käyttäjä oppii nopeasti, aktiivisesti harjoiteltavan sisällön määrä kasvaa ja sitä toistetaan vähemmän. Jokainen kurssipaketti sisältää useita yksittäisiä kursseja, jotka keskittyvät tiettyihin aihealueisiin tai kieliopillisiin teemoihin.

Tunnustukset ja palkinnot
-------------------------

WordDive on palkittu Suomen parhaana e-oppimisratkaisuna vuonna 2011 ja Suomen parhaana mobiilipalveluna 2014. Vuonna 2015 Red Herring -teknologiajulkaisu valitsi WordDiven 100 parhaan startup-yrityksen joukkoon Euroopassa.

Kehitys
-------

Palvelu lanseerattiin vuonna 2010. Helmikuussa 2020 sillä oli 850 000 käyttäjää 150 maassa.

Suomessa WordDive tunnetaan parhaiten vuonna 2014 lanseeratusta englannin abikurssista, josta tuli markkinajohtaja kahdessa vuodessa. 2017 tammikuussa 25 prosenttia suomalaisista abiturienteista käytti WordDiven abikurssia, ja 98 prosenttia heistä suositteli kurssia. Kurssiin sisältyy arvosanatakuu: jos kurssin suorittanut opiskelija ei saa englannin ylioppilaskirjoituksista vähintään Eximiaa, hän saa koko kurssimaksun takaisin.

Saksassa WordDiven brändilähettiläänä toimii Sunrise Avenue -yhtyeen keulakuva Samu Haber, joka toimii myös tähtituomarina The Voice of Germany -ohjelmassa.

WordDive keräsi tammikuussa 2017 1,2 miljoonan euron rahoituksen joukkorahoituspalvelu Invesdorissa , huhtikuussa 2018 1,5 miljoonaa euroa Privanetissa ja toukokuussa 2022 kaksi miljoonaa euroa osakeantina Invesdorissa.

Vuonna 2019 yrityksen liikevaihto oli 1,72 miljoonaa euroa ja sillä oli 42 työntekijää. Yritys toimii Tampereella. Sen toimitusjohtaja ja suurin omistaja on Timo-Pekka Leinonen.

Katso myös
----------

* Duolingo

Lähteet
-------

1. ↑  "WordDive created a clever way of learning languages". Luettu 2017-01-27. (en-US) Archived from the original on 2017-02-02.
2. ↑  "WordDive makes language studies addictive - Tampere – All Bright! Magazine". Luettu 2017-01-27. (en-US) Archived from the original on 2017-02-02.
3. ↑  WordDive - a fun way of learning languages online *worddive.com*.
4. ↑  "eOppimiskeskus - Previous Winners". (en-gb)
5. ↑  The Best Mobile Service in Finland 2014 *2014.bestmobileservice.fi*.  Arkistoitu 10.9.2018. Viitattu 27.1.2017. (englanniksi)
6. ↑  "2015 Top 100 Europe: Winners — Red Herring". (en-US)
7. 1 2  Tammilehto, Pirkko: Tamperelainen yritys valjasti tekoälyn kielten opetukseen – Mobiilisovelluksen liikevaihto kovassa kasvussa *Kauppalehti*.  18.2.2020. Viitattu 18.2.2020.
8. ↑  Älypuhelin preppaa jo kymmeniä tuhansia abeja – suomalaisfirman tähtäimessä seuraavaksi Kiina ja Saksa *yle.fi*.
9. ↑  "Tekoälyä käyttävä kielisovellus lupaa abille: Kirjoituksista vähintään Eximia tai rahat takaisin - Aamulehti", 2017-01-23.
10. ↑  WordDive - 560% growth in 3 years! *invesdor.com*.  Arkistoitu 2.2.2017. Viitattu 27.1.2017.
11. ↑  "Englannista tuli M ja rahat takaisin, nyt Noora Toivonen opiskelee WordDivellä ruotsia - Aamulehti", 2017-01-23.
12. ↑  "Saksalaisabit pääsevät opiskelemaan englantia Samu Haberin opastuksella", 2015-12-01.
13. ↑  "WordDive closes EUR 1.27 million crowdfunding round", 2017-01-12. Luettu 2017-01-27. (en-US) Archived from the original on 2017-02-02.
14. ↑  Around *around.fi*.  Arkistoitu 25.8.2018. Viitattu 24.8.2018.
15. ↑  Crowdinvesting: WordDive *Invesdor*. Viitattu 29.11.2022. (englanniksi)
16. ↑  Pesonen, Eeva-Stiina: Globaali kielisovellus kehittyy pelifirmojen opeilla *Kauppalehti*.  29.4.2020. Viitattu 29.4.2020.

Aiheesta muualla
----------------

* WordDiven verkkosivut